ଜ୍ୟୋତି ସୁନିତା କୁଲୁ  (ଜନ୍ମ : ୯ ସେପ୍ଟେମ୍ବର ୧୯୭୮) ସୁନ୍ଦରଗଡ଼ଠାରେ ଜନ୍ମଗ୍ରହଣ କରିଥିବା ଭାରତର ଜଣେ ମହିଳା ଫିଲ୍ଡ ହକି ଖେଳାଳୀ । ଭାରତ ପାଇଁ ସେ ୧୭୯ଟି ମ୍ୟାଚ ଖେଳି ୩୫ରୁ ଅଧିକ ଗୋଲ କରିଛନ୍ତି । ସେ ୧୯୯୬ ମସିହାରେ ନୂଆ ଦିଲ୍ଲୀରେ ଖେଳାଯାଇଥିବା ଇନ୍ଦିରା ଗାନ୍ଧୀ ଗୋଲ୍ଡ କପରେ ନିଜର ପ୍ରଥମ ଆନ୍ତର୍ଜାତିୟ ମ୍ୟାଚ ଖେଳିଥିଲେ । ୨୦୦୨ ମସିହାରେ ଦକ୍ଷିଣ ଆଫ୍ରିକାର ଜୋହନସବର୍ଗରେ ଖେଳାଯାଇଥିବା ଚମ୍ପିୟାନ ଚାଲେଞ୍ଜ ଟୁର୍ଣ୍ଣାମେଣ୍ଟର ସର୍ବାଧିକ ଛ 'ଟି ମ୍ୟାଚରେ ପାଞ୍ଚଟି ଗୋଲ କରିଥିଲେ । ସେହି ବର୍ଷ ଇଂଲଣ୍ଡର ମାଞ୍ଚେଷ୍ଟରରେ ଖେଳାଯାଇଥିବା  "ରାଷ୍ଟ୍ରମଣ୍ଡଳ ଖେଳ" ରେ ସ୍ୱର୍ଣ୍ଣପଦକ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ । ଜ୍ୟୋତି, ହକି ଖେଳାଳି  "ଆଲବର୍ଟ ଟେଟେ" ଙ୍କୁ ବିବାହ କରିଛନ୍ତି । ବର୍ତ୍ତମାନ ସେ ଭାରତୀୟ ରେଲବାଇରେ କାର୍ଯ୍ୟରତ ।